《咏怀》
宋代·苏泂

初夏腓草木，园绿胜春深。
微雨洒高栋，好风吹我襟。
徘徊花下径，独往玩层阴。
东西燕雀飞，寂寞鸾凤音。
人生积累资，培塿升高岑。
陈力正不能，前修愧周任。
何时歌物阜，薰兮入舜琴。
俯仰终所为，于以达吾心。

作者简介：苏泂（一一七○～？）（与赵师秀同龄，生年参《文学遗产》一九八三年四期《赵师秀生年小考》），字召叟，山阴（今浙江绍兴）人。颂四世孙。生平事迹史籍失载，从本集诗篇可知，早年随祖师德宦游成都，曾任过短期朝官，在荆湖、金陵等地作幕宾，身经宁宗开禧初的北征。曾从陆游学诗，与当时著名诗人辛弃疾、刘过、王楠、赵师秀、姜夔等多有唱和。卒年七十馀。有《泠然斋集》十二卷、《泠然斋诗馀》一卷（《直斋书录解题》卷二○、二一），已佚。清四库馆臣据《永乐大典》辑为《泠然斋诗集》八卷。